VEDTEKTER FOR

METODEGRUPPEN I NORSK ASFALTFORENING – NAMet

03.03.2016

1. Navn
Metodegruppen i Norsk Asfaltforening (NAMet)
2. Formål
Faggruppe under Norsk Asfaltforening som skal arbeide for å sikre lik og pålitelig analysering av asfaltmasse, asfaltdekke og råvarer til asfaltproduksjon i det norske asfaltmiljø, gjennom erfaringsutveksling og ringanalyser.

Faggruppen skal følge med på standardiseringsarbeidet og arbeide for at de europeiske metodene utføres på en god måte gjennom en felles forståelse for hvordan metodene skal utføres.

Faggruppen skal arbeide for lik og tilfredsstillende kalibrering og kontroll av utstyr som benyttes til måling og analysering.

Metodegruppen har ingen økonomiske formål.

1. Organisering
Faggruppen ledes av en gruppe på 3 til 6 personer som velges av styret i Norsk Asfaltforening. Denne gruppen har ansvar for å administrere nødvendig aktivitet i metodegruppen. Det opprettes arbeidsgrupper for gjennomføring av arbeidet hvor alle som har utstyr og foretar analyser blir invitert til å delta. Arbeidsgrupper kan for eksempel være 1) asfalt og asfaltdekker, 2) bindemiddel og 3) tilslag til asfaltdekker.

Gruppen som leder metodegruppen bør bestå av representanter for byggherre og entreprenør, samt ledere for arbeidsgruppene.
2. Faggruppens arbeid
NAMet er selv ansvarlig for sine aktiviteter og kostnadene for deltakelse skal dekkes av deltakernes organisasjoner. Faggruppen skal planlegge og gjennomføre sitt arbeid på en slik måte at formålet med gruppen blir ivaretatt.
3. Fellesmøte
Det avholdes et fellesmøte (årsmøte) hvert år innen 10. desember. Alle som har deltatt i Metodegruppens arbeid inviteres til å delta. Medlemmene innkalles senest 3 uker før fellesmøte.

På fellesmøte informeres det om status for de europeiske metodestandardene og andre aktuelle saker. Videre aktivitet i gruppen planlegges.

Norsk Asfaltforenings styre skal i forkant av møte ha bestemt eventuelle endringer i sammensetningen i ledelsen av metodegruppen.